Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1079

3. Gyakorlati követelmények Ismereteit önállóan tudja alkalmazni, önállóan használja: — az érvényben lévő műszaki szabályozásokat, minősítő bizonyítványokat, vizsgálatokat, szabályokat, a vizsgálati módszereket, — a kivitelezésre vonatkozó terveket, költségvetéseket, műleírásokat, bevonati és restaurálási műszaki leírásokat, színterveket, fényképeket, rajzokat, technikai és technológiai utasításokat, — mindezek alapján legyen képes a munka folyamatának megtervezésére és folyamatos dokumentálására és önállóan használja a munka minőségének megítéléséhez szükséges mérőműszereket, — a munka végzésénél előforduló balesetek megelőzése érdekében ismerje az élet-egészségvédelmi és a környezetvédelmi előírásokat. Ismereteit önállóan alkalmazza az alábbiakban: — jellegzetes hibák felismerése szemrevételezéssel, — előkészítő munkák és műveletek elvégzése, — a kialakuló helyzet és a munka folyamatos dokumentálása, — a munka minőségének megítéléséhez szükséges mérőműszerek használata, — a biztonságos munkavégzésben. Ismerje, válassza ki és használja: — a munkájához szükséges anyagokat, segédanyagokat (anyagszükséglet megállapítása, anyagok tárolása és védelme), szerszámokat, segédeszközöket (karbantartás). 1999/82. szám Ismereteit irányítás és ellenőrzés mellett alkalmazza: Régi és felújított felületen a technológiai folyamatok és munkafeladatok elvégzése során az alábbiak szerint: — belső és külső díszvakolat készítés, díszítőszobrász munkák, — fehér stukkóvakolat, stukkó tagozatkészítés, — műmárvány munkák, színes gipsz műmárvány, — előre gyártott vagy helyszínen felhordott műkő, terazzó burkolatkészítés, — épületkerámia, égetett kerámia, alkalmazása, — műemléki védelem alatt álló épületek belső festő, díszítő festő munkáinak elvégzése, — aranyozási munkák régi és új felületen, matt és polírozott kivitelben. A rajzi és szakrajz témakörökben az alábbiak szerint: — szakrajzok készítése, rajzi mintavétel, — színdinamika, színek előállítása, a díszítő festés és díszítő szobrászat stíluselemeinek alkalmazása, — tér- és árnyékszerkesztés, — saját kompozíciók készítése, — régi rajzi és mintázási technikák ismerete és tudása. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes